Hulvejens Grundejerforening i Støvring klager over Rebild Kommunes miljøgodkendelse, som giver S.E. Beton fra Svenstrup mulighed for at bygge en 14.000 kvadratmeter stor fabrik tæt på deres villakvarter. - Set i betragtning af den placering, som virksomheden nu har, er vi oprigtig talt bekymret for støj og støv, siger Kim Kirkeby, formand for Hulvejens Grundejerforening, til TV2/Nord. Formanden mener, at der er alt for mange gisninger og tvilvsspørgsmål i miljøgodkendelsen. - For det første ligger der huse tættere end 150 meter på byggeriet.  For det andet er det nogen uoverensstemmelser mellem det, der står i vores lokalplan, og hvad der står i miljøgodkendelsen, angående hvor meget man må støje i det her område, siger Kim Kirkeby, formand for Hulvejens Grundejerforening, til TV2/Nord. Ifølge lokalplanen må fabrikken højst støje 30 db, men i mijløgodkendelsen er det tal 35 db. Lokalplanen påpeger også, at der ikke må ligge huse indenfor 150 meter. Rebild Kommune arbejder i øjeblikket på svar til Miljøklagenævnet. Fabrikken ventes at stå klar til august.

Referat:
Borgere i Støvring vil nu have Miljøklagenævnet til at se på en miljøgokendelse til en betonelementfabrik i byen. De mener ikke, at Rebild Kommune har gjort deres arbejde godt nok.